Restaurantbedryf vies oor regering se skielike versoek | Maroela Media
Restaurantbedryf vies oor regering se skielike versoek
Die regering en die Restaurantvereniging van Suid-Afrika (Rasa) is tans in gesprek oor die verkoop van alkohol by restaurante in die komende feestyd en wat gedoen kan word om die verspreiding van Covid-19 te bekamp.
Die regering het 'n dringende versoek aan Rasa gerig om met sy lede in gesprek te tree oor hul voorgestelde posisie rakende alkoholverkope op die perseel en maatreëls wat getref kan word om voldoening aan die voorkomingsprotokolle van Covid-19 te verhoog.
Volgens die regering voer wetenskaplikes aan dat die verbruik van alkohol in restaurante 'n groot risiko vir die verspreiding van Covid-19 is, veral tydens die feestyd.
"Ek het bewyse van hierdie dokument aangevra en dit duidelik gemaak dat maatskaplike probleme nie met die virus verwar moet word nie. Die kwessie van alkoholmisbruik moet ook nie op ons as 'n bedryf se skouers geplaas word nie," sê Wendy Alberts, uitvoerende hoof van Rasa.
Alberts het gesê daar bestaan goedgekeurde protokolle. Sy het haar misnoeë uitgespreek teenoor die regering wat hulle sonder enige kennisgewing bel om dringend 'n oplossing te eis, sonder om te spesifiseer wat die presiese risiko is.
"Die regering het maande gehad om met ons te praat en eis nou 'n oplossing."
Rasa het ook verlede week gesê namate die vakansietyd ál nader kom, moet die afsonderingsregulasies ten volle opgehef word. Die restaurantbedryf, het nes die toerismebedryf vanjaar groot finansiële verliese gely en kan weer daarvoor opmaak met die Desemberpiektyd.
Daar was ook verlede week gerugte dat strenger regulasies ingestel gaan word gegewe die tweede vlaag van Covid-19-infeksies waaronder veral die Oos-Kaap en Wes-Kaap gebuk gaan.
Alberts sê Rasa sal alles in sy vermoë doen om te verseker dat daar nie weer 'n verbod op aansitetes in restaurante ingestel word nie.
Boere gewaarsku teen EFF, 'arbeidsinspekteurs' wat plase betree
Wat van die shebeen's en kroee?
Dit omdat regering nie sy werk kan doen nie
Ons besef al teen die tyd dat die regering se bestuur van die Covid-epidemie bitterlik gefaal het. Dit is omdat min van hulle (ANC) wat daar sit buite die boks kan dink – hulle beskik net eenvoudig nie oor die analitiese vaardighede/ vermoë om ingewikkelde probleme kreatief op te los en besluite te neem nie. Hulle kan nie abstrak dink nie en kom dan vorendag met die mees belaglike en irrasionele voorstelle soos bv die bisarre inperkingsregulasies van Dlamini-Zuma. Dus moet ons onsself maar solank voorberei op nog onaangename verrassings voor die einde van 2020.
Maak nie saak hoeveel reels jy instel om kamtig Cvid te beperk nie. Mense maak hul eie drank met enige produk denkbaar. Mieliepap, juba, pynappels, appels. As jy suurdeeg in die hande kan kry kan jy jou eie dop maak.
Dis nie drank wat die kamstige siekte aan help nie is ons anc kaders wat wil baas speel en dan misluk in alles wat hulle doen . Wat is gebou vandat hulle in bewind is maar kan af breek en goed ook